Min mops har kronisk hornhinnebetennelse og har store brune kaker foran pupillen , dette gjør at hun ikke ser gjennom disse kakene. Hun har litt sidesyn sier veterinæren vår.Sykdommen holdes i sjakk med ciklosporin.Mitt spørsmål er om det finnes noen annen form ved laser eller lingnende.Finnes det eventuellt klinikker i Trondheim?
Skrevet av : Grete Stølhaug, 08.10.2000.
Beklager, men her strekker ikke min kompetanse til. Jeg er nybegynner i faget - og vil ikke bestride diagnosen, avgjørelsen eller behandlingsformen til en eldre kollega med mye mer erfaring.
Denne lidelsen er såpass alvorlig og synet viktig for en hunds velvære, så jeg velger å videresende deg til eksperter på området - veterinærer som er spesialister i smådyrsykdommer og med spesialkompetanse på øyesykdommer.
Jeg ber deg ringe Norges Veterinærhøgskole, på 22 96 45 00, be om institutt for smådyrsykdommer og en av øyespesialistene der. De vil kunne diskutere behandlingsform/alternativ terapi og undersøkelser - mer inngående med deg og kanskje henvise deg videre til en kollega i Trondheim som har god erfaring på området.